《芳洲烟树》
明代·谢复

沙头二水分东西，树影横斜高复低。轻烟笼络半隐见，径路无媒春草萋。

老人一望眼无力，倚杖花间闻鸟啼。何如呼酒对鸥鹭，宠辱都从醉后迷。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。